જો કોઈએ ઓછામાં ઓછા બે વર્ષ સુધી પોતાની માલિકીવાળા ઘરને વેચીને પ્રોફીટ કર્યો હોય તો તે પ્રોફીટની રકમને એલટીસીજી માનવામાં આવશે. આ રકમ પર ૨૦ ટકા ટેક્સ લાગે છે, જો કે કરદાતાને આમાં ઈન્ડેક્સેશનનો લાભ પણ પ્રાપ્ત થાય છે. એટલે કે એલટીસીજી ટેક્સ વસૂલીના ફોર્મ્યુલા અંતર્ગત કરતાદાને થયેલા કુલ ફાયદા પર ટેક્સ જોડતા સમયે રોકાણ અને વેચાણ વચ્ચેના વર્ષોમાં વધેલી મોંઘવારીને ધ્યાનમાં રાખવામાં આવે છે અને ઈનકમ ટેક્સ ડિપાર્ટમેન્ટ મોંઘવારી દર અનુસાર કુલ ટેક્સની રકમમાં કપાત કરી આપે છે. આ પ્રકારે કરદાતાને ઈન્ડેક્સેશન બેનિફિટ પ્રાપ્ત થાય છે. આવકવેરાના કાયદાની કલમ ૫૪ અંતર્ગત રોકાણ આધારિત મૂડીગત લાભ પર ટેક્સ છૂટ આપવામાં આવે છે.